**Մարզպետի տեղակալ Լևոն Սարգսյանը Ներքին Ծաղկավան համայնքում մասնակցեց խաչքար-հուշարձանի բացման արարողությանը 27.10.2015թ.**

Հոկտեմբերի 27-ին Տավուշի մարզի Ներքին Ծաղկավան գյուղում տեղի ունեցավ խաչքար-հուշարձանի բացում` նվիրված ազատամարտի մերօրյա հերոսների հիշատակին: Խաչքարը կանգնեցվել է գյուղի սկզբնամասում` Հայրենական մեծ պատերազմում զոհված ծաղկավանցիների հիշատակը հավերժացնող հուշարձանի հարևանությամբ: Կառուցման հովանավորն է ՀՀ պաշտպանության նախարարությունը, ճարտարապետը` Արմեն Ալեքսանյանը: Արարողությանը մասնակցում էր Տավուշի մարզպետի տեղակալ Լևոն Սարգսյանը: